[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 4.2.2008

COM(2008) 62 окончателен

МЕЖДИНЕН ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

относно напредъка на Румъния в рамките на механизма за сътрудничество и проверка

МЕЖДИНЕН ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

относно напредъка на Румъния в рамките на механизма за сътрудничество и проверка

Въведение

С присъединяването на Румъния към ЕС на 1 януари 2007 г. бе създаден механизъм за сътрудничество и проверка [1], чиято цел е да помогне на Румъния да отстрани недостатъците в съдебната реформа и в борбата с корупцията и да позволи да се следи напредъкът в тези области.

Това е вторият доклад, който Комисията внася по механизма за сътрудничество и проверка[2]. Шестте месеца след публикуването на първия доклад се считат за твърде кратък срок за Румъния да преодолее всички проблеми, а за Комисията – да преразгледа оценката си, направена през месец юни 2007 г. Ето защо настоящият доклад само актуализира фактическата информация за напредъка, без да прави подробна оценка на постигнатите резултати по всеки показател. Освен това настоящият междинен доклад прави преглед на помощта, предоставена на Румъния в областите от значение за индикативните показатели. Това се прави с цел да се установят евентуални пропуски в помощта и да се осигури пълна подкрепа на Румъния.

Съдебна реформа и борба с корупцията: ситуация към момента

Последващи мерки след прегледа през юни 2007 г.: План за действие

След последния доклад на Комисията от юни 2007 г. се води тесен и постоянен диалог с румънските власти в Брюксел и Букурещ. Румъния редовно предоставя на Комисията подробна и актуализирана информация за развитието на ситуацията.

Румънските власти приеха предложението на Комисията да съставят план за действие, с който да покажат как Румъния възнамерява да покрие показателите. Комисията помогна на Румъния с методическа оценка на Плана за действие. През октомври 2007 г., след консултация със заинтересованите страни, румънското правителство одобри подробен план за действие, който бе предоставен на Комисията. Навременната подготовка и приемане на Плана за действие, изискващи в кратки срокове съгласуването на усилия и мобилизирането на значителни ресурси, отразяват сериозния ангажимент на румънските власти[3].

Актуална информация за напредъка

1-ви индикативен показател: Гарантиране на по-прозрачен и ефективен съдебен процес, по-конкретно чрез подобряване на капацитета и отчетността на Висшия съдебен съвет. Докладване и следене на влиянието на новия граждански процесуален кодекс и новия наказателнопроцесуален кодекс

- Прилагане на всички необходими мерки, включително предвидените в съответния план за действие на Висшия съдебен съвет, приет през юни 2006 г., които гарантират единно тълкуване и прилагане на закона на всички съдебни инстанции в цялата страна, след съответно допитване до действащи съдии, прокурори и адвокати; следене на въздействието на приетите наскоро законодателни и административни мерки

- Създаване и прилагане на рационален и реалистичен модел за набиране на кадри за съдебната система въз основа на текуща оценка на нуждите

- Изготвяне и изпълняване на план за преструктуриране на министерството, който е посветен на съществуващите недостатъци в управлението и проблемите с човешките ресурси

- Следене на влиянието, което новоприетите изменения на Гражданския процесуален кодекс и Наказателно-процесуалния кодекс оказват върху съдебната система, за да може в планираните нови кодекси да се включат всички необходими корективни мерки

- Докладване и следене на постигнатия напредък по отношение на приемането на новите кодекси, включително провеждането на подходящи консултации, и на влиянието, което кодексите ще окажат върху съдебната система

- Подобряване на капацитета на Висшия съдебен съвет да изпълнява основните си функции и на неговата отчетност. По-конкретно, вземане на мерки срещу потенциалните конфликти на интереси и неетичните действия от страна на отделни членове на Съвета. Набиране съгласно новоприетите обективни критерии на съдебни инспектори, които трябва също да имат по-широко регионално представителство

В подкрепа на единната съдебна практика са проведени редица обучения и редовни срещи на съдии и прокурори от апелативните съдилища и Висшия касационен съд с магистрати от регионални и по-нисши инстанции. Подобни дейности се планират и за 2008 г.

Към януари 2008 г. вече е избрано новото ръководство на Висшия съдебен съвет (ВСС), бюджетът на ВСС е увеличен и са публикувани новите планове за управление. През декември 2007 г.[4] бе одобрена Комуникационната стратегия на ВСС и на румънската съдебна власт, чиято цел е да допринесе за повече прозрачност в съдебната система. ВСС укрепна организационно, като 240 от 275 длъжности са заети. В прокуратурата остават 572 свободни работни места. Приблизително половината от всички назначения в съдебната система са извършени с целеви процедури, целящи бързото попълване на наличните свободни позиции[5]. В тези случаи свободните места са попълнени въз основа на интервю и предходен професионален опит без проверка на квалификациите или обучението на новоназначения магистрат[6]. Разработването на стратегия за човешките ресурси се очаква през януари 2009 г.[7] През ноември 2007 г. Националната дирекция за борба с корупцията (НДБК) започна разследвания на няколко прокурори за измами при провеждането на конкурси за ръководни длъжности в прокуратурата.

Общата част в новия наказателнопроцесуален кодекс бе съставена и след обществен дебат, през декември 2007[8] г. бе внесена в съответните парламентарни комисии и във ВСС. Все още не е приета.

Задължението съдилищата да публикуват (и актуализират) в интернет информацията за съдебната практика се предвижда за края на 2008 г.[9].

2-ри индикативен показател: Създаване, както бе предвидено, на агенция по интегритет, която да отговаря за проверка на имуществото и средствата, на несъвместимост и евентуални конфликти на интереси и за произнасяне на задължителни решения, въз основа на които могат да се налагат възпиращи санкции

- Приемане на законодателство за създаване на ефективна и независима агенция по интегритет, която да отговаря за проверка на имуществото и средствата, на евентуална несъвместимост и конфликти на интереси, както и за произнасяне на задължителни решения, въз основа на които могат да се налагат възпиращи санкции

- Създаване на такава Национална агенция по интегритет, гарантиране на човешките и финансови ресурси, които са ѝ необходими за изпълнение на нейния мандат

Правната рамка за Националната агенция по интегритет (НАИ) бе одобрена през май 2007 г.[10] Въпреки това НАИ все още не функционира. Избран е само заместник-председателят. Подготвителните дейности като набиране на служители, обществени поръчки за инфраструктурата, разпределение на финансовите средства за помещения и бюджет и работата по организационната структура са започнали[11].

3-ти индикативен показател: Надграждане на постигнатия вече напредък, провеждане на нови професионални и надпартийни разследвания по обвинения в корупция на високо равнище

- Продължаване на отчитането на професионални и надпартийни разследвания по обвинения в корупция на високо равнище. Гарантиране на правната и институционална стабилност на антикорупционната рамка, по-конкретно чрез поддържане на съществуващата процедура за номиниране и отстраняване на главния прокурор на Румъния, на главния прокурор на Националната дирекция за борба с корупцията и на други водещи длъжностни лица в Главната прокуратура.

В работата на Националната дирекция за борба с корупцията (НДБК) през последните шест месеца се наблюдават положителни резултати[12]. До октомври 2007 г. НДБК е поискала разрешение да започне следствени действия срещу осем действащи и бивши министри. През януари румънският президент даде разрешение[13]. Решението за отнемане на имунитет бе взето след оживени правни и политически дебати. През последните шест месеца няколко от тези дела, в които са замесени действащи и бивши членове на правителството, бяха върнати от съдилищата обратно в прокуратурата въз основа на процедурни грешки. Този факт и проблемът с имунитета предизвикаха много дебати и противоречиви становища[14]. Остава неясно дали обосновката на съдилищата означава, че доказателствата са недопустими в съда и се изискват нови разследвания, или че прокуратурата може да коригира пропуските, без да започва процеса отначало[15].

През октомври 2007 г. румънският парламент прие поредица от изменения в Наказателнопроцесуалния кодекс и в Наказателния кодекс. Законът за изменения в Наказателнопроцесуалния кодекс все още не е одобрен от президента, който го върна за преразглеждане[16]. Измененията предвиждат съществени промени в правната рамка за разследване и преследване при наказателни дела. Срокът за наказателното следствие би се ограничил по принцип до 6 месеца, няма да се допускат обиски или подслушване/записване без предварителното уведомяване на заподозрения[17], а злоупотребите със средства под 9 млн. EUR ще се считат за дребно правонарушение с максимално наказание от 5 години лишаване от свобода. Ако бъдат одобрени, тези изменения ще окажат сериозни негативни последствия върху ефективността на наказателното следствие в Румъния изобщо. Те ще се отразят и на съвместните разследвания с държавите-членки, на борбата с тероризма и съдебното преследване на трансграничната престъпност.

Прокуратурата вече не може да ползва технически оценки на данъчната администрация за размера на щети[18].

4-ти индикативен показател: Вземане на по-нататъшни мерки за предотвратяване и борба с корупцията, особено в местното управление

- Оценка на резултатите от приключилите наскоро кампании за привличане на общественото внимание и, ако е необходимо, предложения за последващи дейности, които се съсредоточават върху по-застрашените от корупция сектори

- Докладване за използването на мерки за ограничаване на възможностите за корупция и за по-голяма прозрачност на местното управление, както и докладване за санкциите срещу държавни служители, най-вече в местното управление

След значително закъснение в изпълнението на проекта[19] през ноември министърът на вътрешните работи подписа с неправителствени организации нов протокол за Националния център по интегритет. Функцията на „зелената“ телефонна линия, първоначално предвидена за сигнали за корупция, бе разширена и сега на нея се приемат общи запитвания на гражданите относно работата на Министерството на вътрешните работи[20].

С известно закъснение започна[21] подготвителната работа по националната антикорупционна стратегия, съсредоточаваща се върху уязвими сектори и местната администрация. Приемането на стратегията от правителството е планирано за март 2008 г.

Подкрепа по механизма за сътрудничество и проверка

На Румъния е предоставена значителна подкрепа в областта на правосъдието и вътрешните работи от програми на ЕС като PHARE и Преходния финансов инструмент и от държавите-членки[22]. Тази област остава основен фокус на следприсъединителната помощ от ЕС: почти половината от бюджета на Преходния финансов инструмент на ЕС за Румъния е предвиден за този сектор, включително специален финансов пакет за проекти, допринасящи пряко за напредък по показателите на МСП.

Реализираните проекти в областта на правосъдието и вътрешните работи застъпват целия набор от показатели. Внимателният анализ на осъществените от 2004 г. насам проекти[23] сочи, че някои области като съдебната реформа (1-ви показател) са получили значителен обем помощ и вероятно са близо до нивото на насищане. Значителни средства са предоставени и за изграждането на капацитет в борбата с корупцията на високо равнище (3-ти показател) и корупцията в местните власти (4-ти показател). Някои уязвими към корупция сектори като образованието обаче, все още не са получили антикорупционна подкрепа. Новата Национална агенция по интегритет (2-ри показател), която се очаква да започне работа едва през първата половина на тази година, досега е получила твърде малко помощ.

Оказаната помощ е повлияла на напредъка на Румъния: съдебната реформа, обект на последователна международна подкрепа, е област на относително стабилен напредък. Националният департамент за борба с корупцията, получил също значителни средства, бе в състояние за кратки срокове да изгради нужния капацитет за разследване и преследване на корупция по високите етажи на властта.

Подкрепата в бъдеще ще се съсредоточи и върху Националната агенция по интегритет и борбата с корупцията. Подкрепата трябва да бъде пряко насочена към приоритетите и нуждите, формулирани в изготвения от Румъния План за действие. Като цяло, трябва да се даде предимство на по-малки дейности, с добре формулирани цели, които съответстват на капацитета за усвояване на румънските институции и им позволяват да проявят инициатива и напълно да интегрират резултатите. Трябва да се търси интердисциплинарен подход, като например в борбата с корупцията на високо равнище се ангажират както съдиите, така и прокурорите. Уместно е да се помисли за добре направлявано постепенно оттегляне на финансовата подкрепа от областите с насищане.

Трябва да продължи подкрепата, оказвана под формата на обмен на добри практики, обучение и стипендии. По-големите проекти във връзка с корупцията в местните власти трябва да се допълват от гъвкави, добре формулирани като цели, краткосрочни и средносрочни проекти, които са насочени към конкретни аспекти или се съсредоточават върху особено уязвими области и сектори.

Румъния е насърчавана да използва пълноценно значителните бюджетни средства от ЕС за помощ, които все още са на разположение в рамките на Преходния финансов инструмент и TAIEX. Тези средства позволяват провеждането, след кратък период на предизвестие, на краткосрочни мисии и на средносрочни проекти за подпомагане, продължаващи до 6 месеца (т.нар. „олекотен туининг“, "twinning light").

Комисията препоръчва на държавите-членки да обмислят възможностите за по-пряка и практическа подкрепа за Румъния под формата на обмен на добри практики, стипендии за стажове и обучение и институционални партньорства с ключови структури като Националната агенция по интегритет и Националния департамент за борба с корупцията.

Заключение

През първата година на своето членство в ЕС Румъния продължи да полага усилия за преодоляване на слабостите, които биха възпрепятствали ефективното прилагане на законодателството, политиките и програмите на ЕС. В ключови области обаче, като борбата с корупцията по високите етажи на властта, все още не се демонстрират убедителни резултати.

Техническото актуализиране на информацията в настоящия доклад не представлява задълбочен анализ на напредъка за постигане на индикативните показатели, но ситуацията намясто дава основания за безпокойство, на което трябва да се отговори преди цялостната оценка на Комисията през месец юни. Налице е забавяне в прилагането на последователна стратегия за набиране на служители в съдебните органи (1-ви показател), в създаването на Национална агенция по интегритет (2-ри показател) и в разработването на цялостна стратегия и реализирането на пилотни проекти за борба с корупцията в местните власти[24] (4-ти показател). Румъния трябва да наблегне особено на усилията в борбата с корупцията на високо равнище (3-ти показател) и да положи по-големи усилия за запазване на правната и институционална стабилност на антикорупционната рамка в страната.

Комисията признава положените съществени усилия да се състави надежден План за действие, който посочва дейности, срокове и отговорни институции за изпълнение на показателите. Все пак, в Плана за действие трябва да се попълнят някои пропуски, а някои части трябва да бъдат по-последователни[25]. Комисията предлага Румъния да коригира по съответен начин Плана за действие.

ПРИЛОЖЕНИЕ

Overview of EU Assistance provided to Romania in the area of Judicial Reform and the Fight against Corruption [26]

Benchmark 1: Judicial Reform

EU projects have provided institutional capacity building to the Senior Council of Magistracy and the Romanian judiciary training institutions. A substantial budget was reserved for the IT equipment of courts and prosecutors offices. Several larger bilateral projects and a number of smaller initiatives complemented this institution-building effort. Future projects continue to focus on capacity building, on the transparency of the judicial process and address particular areas such as judiciary statistics, probation system or witness protection. Judicial Reform has been a strong focus of assistance.

Phare 2004-2006:

- Institutional Capacity Building and IT and office equipment for the Superior Council of Magistracy (several projects, ongoing: 2.4 MEUR)

- IT and Office Equipment for the Superior Council of Magistracy (Until Nov06: 600,000 EUR)

- Strengthening the institutional and legislative framework in the field of international judicial cooperation (Nov06-May08: 1,2 Mio EUR)

- Institution Building and Equipment for the National Institute of Magistracy and to the National School of Clerks (several projects, ongoing: total 5.24 Mio EUR)

- IT equipment, training and development of case management and documentation software at courts and prosecutors' offices (several projects, ongoing: total 28,72 Mio EUR)

- Assistance to set up an efficient legal aid system (Until Nov06: 1,25 Mio EUR)

- Mediation as an alternative dispute resolution (275.000 EUR until June 2007)

- Increasing the Transparency of Courts' and prosecutors' offices (Nov07-Dec08: 1 Mio EUR)

- Assistance to the High Court of Cassation and Justice: Training and Capacity Building (Nov07-Dec08: 700,000 EUR)

- Further consolidation of the institutional and administrative capacity of the Ministry of Justice (Phare 2006: 0.4 MEUR)

Transition Facility 2007:

- Unification of the Jurisprudence of Courts and Prosecutor Offices in Romania (600,000 EUR)

- Strengthening the Public Ministry’s institutional capacity (170,000 EUR)

- Improving the System of Romanian Judicial Statistics (560,000 EUR)

- Strengthening the Romanian Probation System and the Inter-Institutional Cooperation on Victim Protection (570,000 EUR)

- Assistance for Enhancing the Respect of Human Rights in Prisons and Improving the Efficiency of the Romanian Penitentiary System (660,000 EUR)

- Improving the Witness Protection Capacity (250.000 EUR)

Main Bilateral Projects:

Consulting Services for Revision of the Penal Procedure Code (Jan-Nov07: 299,500 EUR) Strengthening the functioning of the Romanian Judiciary and its representative body – Superior Council of Magistracy (750,000 EUR) |

Development of Judiciary Training Capacities (Mar-Nov07: 40,000 EUR) |

Several Projects on: Management and media training for magistrates, Increasing Integrity within the Judicial System, Strengthening the Probation Service, Assistance to the Anti-Money Laundering Office, Court Management (635,000 EUR ) |

The implementation of basic procedural rules for protecting the financial interests of the EU (May-Oct07: 82,000 EUR) Support for improving the capacity of the Ministry of Justice (36,000 EUR) Assistance to the National Institute for Magistracy of Romania Improving the Human Rights Situation in Prisons (07-08: 50,000 EUR ) |

Several smaller training projects, internships, organisational audits, study visits, seminars |

- Main Projects with a total budget of at least 45.41 MEUR

Benchmark 2: Integrity Agency

A single large project includes support to the creation of the National Integrity Agency. Two bilateral projects complement the institution-building effort through support in related areas. Given that the National Integrity Agency will become operational only in the course of 2008, follow-up support should be considered.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 0.6 Mio EUR concerning ANI)

Main Bilateral Projects:

Enhancing the Monitoring Role of Civil Society (88,000 EUR) |

Protection of whistleblower program |

- Main Projects with a total budget of at least 1.6 MEU

Benchmark 3: High-Level Corruption

Several projects supported building-up capacity at the Romanian National Anti-Corruption Prosecution Services (DNA). This support continues through smaller projects.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 1 Mio EUR concerning DNA)

- Strengthening the institutional capacity of DNA (Sept05-Feb07: 1,2 Mio EUR)

- IT equipment and software for the DNA (Until Nov06: 1,75 Mio EUR)

Transition Facility 2007:

- Enhancement of National Anticorruption Directorate Investigative Capacities (560,000 EUR)

Bilateral Projects:

Several individual advisory missions, seminars and study visits |

- Main Projects with a total budget of at least 6.5 MEUR

Benchmark 4: Local Corruption

Several large EU projects are being implemented or in preparation. Bilateral support shows a particular emphasis on the area of local corruption. Several projects have been implemented with central and local administration.

Phare 2004-2006:

- Improving the fight against corruption: Corruption Awareness among central and local public administration (since Nov06: 1,6 Mio EUR)

- Supply of IT equipment for the General Directorate for Anticorruption / Ministry of the Interior (Phare 2006: 0.3 MEUR)

- Strengthening administrative mechanisms and legislation to better foster and protect the public integrity system in public administration. (Phare 2006: 1.3 MEUR)

- Strengthening the fight against corruption on the preventive side (Phare 2006: 1 MEUR)

- Corruption in the Public Administration (Sept07-: 1,2 Mio EUR)

- Development of the Anti-corruption General Directorate of the Ministry of Interior and Administrative Reform (MIRA) (Jun07-Jul08: 1,1 Mio EUR)

Transition Facility 2007:

- Building Civil Society Support against Corruption (2,5 Mio EUR)

- Bringing Anti-Corruption Capacities in the Ministry of Internal Affairs up to EU Standards (250,000 EUR)

- Strengthening the Capacity to Fight Economic and Financial Crime (200.000 EUR)

Bilateral Projects

Resident adviser on corruption with MoI (until Jun08) |

Improving Transparency and Accountability of Local Government (ended Aug07: 135,000 EUR) Tackling corruption within the Customs Administration (ended Jul07: 52,500 EUR) Reducing corruption within the Health Sector (until Mar08: 58,500 EUR) National Integrity Centre (ended Aug07: 115,000 EUR) |

Romanian Youth Versus Corruption; Together against corruption; Anti-corruption educational campaign (Integrity Centres) Improving Romanian local government integrity (MPP) (04-06: 320,000 EUR) Regional Transparency Councils |

- Main Projects with a total budget of at least 9.9 MEUR

[1] Решение 2006/928/ЕО на Комисията от 13 декември 2006 г. за създаване на механизъм за сътрудничество и проверка на напредъка на Румъния в постигането на специфични цели в областите на съдебната реформа и борбата срещу корупцията (OВ L 354, 14.12.2006 г., стр. 56).

[2] Комисията докладва за първи път на 27 юни 2007 г. COM(2007)378 окончателен.

[3] Планът за действие е достъпен на следния уебсайт: http://www.just.ro/Portals/0/Right_Panel/Plan%20de%20actiune/plan_actiune_en_21122007[1].pdf

[4] Стратегията обхваща периода до 2012 г. и е застъпена в Плана за действие. Стратегията ще се изпълнява от работна група, сформирана от ВСС.

[5] С изменение на закон 3O4 отпадна изискването Съветът на Националния съдебен институт (НСИ) да дава съгласието си за номинации и освобождаване на представители на висшето ръководство на НСИ.

[6] Процедурата с интервюта се отменя с влизащия в сила на 1 юни 2008 г. акт GEO 100/2007.

[7] Това е дейност 1.4 от част V на Плана за действие. Освен това бе одобрена и нова организационна структура на министерството (Наредба № 2477/C/1.10.07).

[8] Не съществува системна практика Министерството на правосъдието да се консултира предварително с ВСС относно основно за съдебната власт законодателство. С подобно системно консултиране ВСС би упражнявал по-добре ролята си на пазител на румънската съдебна власт.

[9] Точка 2.1 от част ІІ на Плана за действие.

[10] Закон № 144/2007 от 25 май 2007 г.

[11] С цел да се ускори обезпечаването на агенцията бе прието спешно правителствено постановление № 138/6.12.2007.

[12] В периода от 1 юни до 31 октомври НДБК е повдигнала обвинения срещу 148 лица в рамките на 64 досиета. През същия период съдилищата са произнесли 31 неокончателни присъди относно 53 обвиняеми по дела на НДБК. За 31 обвиняеми са били произнесени 22 окончателни присъди. За същия период 10 обвиняеми са били оправдани.

[13] С правителствено постановление № 95 от 4 октомври 2007 г., предложено от бившия министър на правосъдието, бе изменена процедурата за отнемане на имунитет на министри, така че съществуващият консултативен комитет бе заменен от нов комитет, състоящ се от съдии. Този закон бе обявен за противоконституционен от румънския Конституционен съд. След оставката на министъра на правосъдието, който бе замесен в едно от осемте дела, и назначаването на временен министър през януари, през януари президентът отне имунитета на всички обвиняеми.

[14] Главният аргумент бе несъобразяването от страна на прокуратурата (НДБК) с ново решение на Конституционния съд относно отнемането на имунитет на обвиняеми, което изисква да се отнеме имунитета и на бивши членове на правителството. Това съдебно решение обаче бе взето след като НДБК откри съответните процедури.

[15] Санкции и процедурни нарушения, които не са нарушили сериозно основни права и могат да се поправят. В случай на нищожност и непоправимо нарушаване на основни права, случаят се връща на прокуратурата за ново разследване.

[16] В случай че законът за изменения се гласува втори път, одобрението на президента става задължително съгласно член 77 от румънската конституция.

[17] При неспазване на това условие процедурата по разследване ще се счита за нищожна.

[18] Правителствено постановление № 47 от 28 август 2007 г.

[19] В периода от октомври 2007 г. до януари 2008 г., в името на по-решителната борба с корупцията, се проведе кампания за привличане на общественото внимание.

[20] Не бе възможно да се установи доколко след тези промени все още може да съществува партньорство с гражданското общество и да се предприемат последващи мерки при сигнали за корупция.

[21] Тази инициатива е основната мярка, предложена в Плана за действие във връзка с 4-ти индикативен показател, вж. дейност 5.

[22] Само по PHARE от 2004 г. насам, в областта на правосъдието и вътрешните работи, в Румъния са предоставени над 187 млн. EUR. Преходният финансов инструмент ще се прилага до 2010 г. В рамките на структурните фондове се отделят специално внимание и помощ за изграждането на надеждно и прозрачно финансово управление на фондовете от ЕС и това е процес, свързан с борбата срещу корупцията. Ще бъде предоставена техническа помощ за наблюдение, оценка и контрол на проекти и за разработването на ефективна Единна управленска информационна система, която да дава прозрачна информация за приноса на фондовете и усвояването им. TAIEX организира многобройни дейности в областта на правосъдието и вътрешните работи в Румъния и все още разполага с бюджетни средства за бъдещи дейности.

[23] За да се установят евентуалните пропуски в подпомагането и за да се осигури пълен набор инструменти за подпомагане, към настоящия доклад е приложен списък с обобщение на съответната европейска и двустранна помощ, предоставена на Румъния от 2004 г. насам. Списъкът бе съставен въз основа на информацията, с която разполага Комисията, и предоставените данни от държавите-членки. Тъй като не е възможно да се помести цялата информация за отделните проекти, в името на по-добрата прегледност бяха предпочетени обобщените данни. Цялата налична информация обаче бе предоставена на Румъния; предложенията в тази глава са обсъдени с румънските власти и се подкрепят от тях.

[24] План за действие: 4-ти показател, дейност 5.

[25] Някои юридически и политически инициативи всъщност са в противоречие със заложените в плана цели. Освен това, Планът за действие пропуска ключовия проблем с правната и институционална стабилност на антикорупционната рамка (3-ти показател). В плана също така не се посочва дали и кога ще бъдат подготвени секторни стратегии за съдебната реформа и борба с корупцията, които да заменят неотдавна приключени стратегии. Що се отнася до корупцията на местно ниво (4-ти показател), планът не е достатъчно подробен. Планът въвежда и някои дейности и показатели, които не изглеждат достатъчно целенасочени, за да дадат очаквания резултат. Става дума най-вече за показатели като изтичане на поверителна информация в медиите (3-ти показател, глава І, точка 1.2). Проучването на персонализирането на наказанията за корупционни правонарушения (3-ти показател, глава ІІ, точка 1) може да бъде само първа стъпка за решаване на проблема с евентуалната снизходителност в съдопроизводството по отношение на корупцията на високо равнище, както се посочва в доклада на Комисията по МСП от 27 юни 2007 г. Планът за действие трябва последователно да се обновява и изпълнението му да се следи строго от централизиран механизъм за оперативна координация.

[26] PHARE: Budgetary figures include Romanian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.